Qvam nolim fieri, quod vestræ putē obuiare reuerentiæ, credo synceritatem vestrā non latere. Ea fiducia suggerere vobis nō dubito, quod suggerendum videri possit. De Monasterio S. Bertini vellem vos moderatius agere, quam cœpistis. Nam etsi hoc vobis in pace subiicere,  absque omni contradictione possetis, ne tunc quid vestra referret video. Neque enim crediderim vos delectari honore cum tanto onere. Nunc vero, cum nec absque magno labore vendicare vobis præfatum Monasterium, nec in pace, vt aiunt, queatis possidere: honesta vobis, vt mihi videtur, præbetur quiescendi occasio, timor inquietandi.